**Návrh**

**NARIADENIE VLÁDY**

**Slovenskej republiky**

z ... 2023,

**ktorým sa dopĺňa nariadenie vlády Slovenskej republiky č. 115/2020 Z. z. o niektorých opatreniach na zabezpečenie výkonu sociálnoprávnej ochrany detí a sociálnej kurately v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 v znení nariadenia vlády Slovenskej republiky č. 171/2020 Z. z.**

Vláda Slovenskej republiky podľa § 96d ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov nariaďuje:

**Čl. I**

Nariadenie vlády Slovenskej republiky č. 115/2020 Z. z. o niektorých opatreniach na zabezpečenie výkonu sociálnoprávnej ochrany detí a sociálnej kurately v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 v znení nariadenia vlády Slovenskej republiky č. 171/2020 Z. z. sa dopĺňa takto:

Za § 9 sa vkladá § 9a, ktorý vrátane nadpisu znie:

**„§ 9a**

**Prechodné ustanovenia účinné od 1. júla 2023**

1. Ustanovenia § 2 až 9 sa od 1. júla 2023 neuplatňujú.
2. Lehota na zaradenie dieťaťa do profesionálnej náhradnej rodiny predĺžená podľa § 2 ods. 2 v znení účinnom do 30. júna 2023 plynie aj po 30. júni 2023.
3. Platnosť predbežného psychologického posudku, ktorým záujemca o zamestnanie podľa § 58 ods. 2 písm. a) zákona preukázal psychickú spôsobilosť podľa § 3 v znení účinnom do 30. júna 2023, trvá aj po 30. júni 2023, a to do uplynutia doby platnosti určenej v predbežnom psychologickom posudku, najdlhšie do 30. septembra 2023.
4. Predĺženie pobytu podľa § 4 ods. 1 a 2 v znení účinnom do 30. júna 2023 trvá najdlhšie do 31. júla 2023.
5. Žiadateľ, ktorý splnenie podmienky podľa § 79 ods. 1 písm. c) a ods. 2 písm. b) zákona preukázal podľa § 7 ods. 1 písm. a) v znení účinnom do 30. júna 2023, preukáže splnenie tejto podmienky podľa § 79 ods. 5 písm. a) a b) zákona do 31. júla 2023.
6. Orgán sociálnoprávnej ochrany detí a sociálnej kurately a orgán sociálnoprávnej ochrany detí a sociálnej kurately určený na účely organizovania náhradnej rodinnej starostlivosti podľa osobitného predpisu2) odpustí zmeškanie lehoty podľa § 2 v znení účinnom do 30. júna 2023, ktorá uplynula fyzickej osobe v čase mimoriadnej situácie do 7. mája 2020, ak fyzická osoba zmeškaný úkon vykoná do 31. augusta 2023.“.

**Čl. II**

Toto nariadenie vlády nadobúda účinnosť 1. júla 2023.